Tanas Šve

Tanas Šve (: [θáN ʃwè]; g. 1933 m. vasario 2 d., Kjoksas (Mandalajaus provincija), Mianmaras) – Seras Generolas, nuo 1992 m. Balandžio 23 d. iki 2011 m. kovo 30 d. - Mianmaro vadovas - Valstybės Taikos ir Plėtros Tarybos (: [nàiNŋàNdɔ̀ éiʤáN θàja yéi n̥ḭN pʰṵNpʰyo yéi kaùNsì]) pirmininkas. Tuo laikotarpiu jis taip pat užėmė Tatmadaw (Mianmaro ginkluotųjų pajėgų) vyriausiojo vado ir Vienybės ir Plėtros Sąjungos Asociacijos () vadovo pareigas.

Valdymas (1992-2011)

Tanas Šve šiek tiek sumažino valstybės kontrolę ekonomikoje, ir rėmė Mianmaro narystę ASEAN. Jis taip pat ėmėsi griežtų priemonių pažaboti politinę korupciją, atleisdamas dalį ministrų kabineto narių ir regionų vadų 1997 m.

Tanas Šve išlaikė suvaržymus spaudai Mianmare, buvo atsakingas už režimui oponuojančių žurnalistų įkalinimą. Taip kaip įsakė paleisti opozicijos lyderę Aung San Suu Kyi dešimto dešimtmečio pabaigoje, taip vėl įsakė ją areštuoti 2003 m.  

Prašmatnios Tano Šve dukters vestuvės, kurių išplatintame vaizdo įraše matyti deimantai ir šampanas, buvo itin kontroversiškai sutiktos skurdžioje šalyje.

2006 metų gegužę jis susitiko su Jungtinių Tautų specialiuoju pasiuntiniu Ibrahim Gambari naujai pastatytoje sostinėje Neipide, pakeitusioje Jangoną, ir leido I.Gambari susitikti su Aung San Suu Kyi. Tačiau T.Šve atsisakė susitikti su I.Gambari, kai šis aplankė Mianmarą 2007 m. lapkritį ir 2008 m. kovą.

2008 m. gegužę Tanas Šve neleido daugumai užsienio pagalbos darbuotojų atvykti į ciklono Nargio nusiaubtą šalį. Tai iššaukė didelę Jungtinių Tautų ir tarptautinės bendruomenės kritiką.

Šaltiniai 
 

Mianmaro politikai